Na temelju članka 118. stavka 2. Zakona o odgoju i obrazovanju u osnovnoj i srednjoj školi („Narodne novine“, broj 87/08., 86/09., 92/10., 105/10. – ispravak, 90/11., 16/12., 86/12., 94/13.,152/14., 7/17., 68/18., 98/19. i 64/20.) i članka 26. Statuta Srednje škole „August Šenoa“ Garešnica, a u svezi s člankom 23. stavkom 6. Pravilnika o izradbi i obrani završnog rada (“Narodne novine”, broj 118/09.), Školski odbor Srednje škole „August Šenoa“ Garešnica na sjednici održanoj 22. ožujka 2022. godine donio je

# P O S L O V N I K

### **O RADU ŠKOLSKOG PROSUDBENOG ODBORA I POVJERENSTAVA ZA OBRANU ZAVRŠNOG RADA**

## OPĆE ODREDBE

**Članak 1.**

Ovim Poslovnikom u Srednjoj školi „August Šenoa“ Garešnica (u daljem tekstu: Škola) uređuje se način rada školskog prosudbenog odbora (u daljem tekstu: Odbor) i povjerenstava za obranu završnog rada (u daljem tekstu: Povjerenstvo).

**Članak 2.**

Odredbe ovoga Poslovnika primjenjuju se na rad članova na sjednicama Odbora i Povjerenstva.

**Članak 3.**

O pravilnoj primjeni odredaba ovoga Poslovnika brinu se predsjednik Odbora i predsjednik Povjerenstva.

## SJEDNICE ODBORA I POVJERENSTVA

* 1. **Sazivanje i pripremanje sjednica**

**Članak 4.**

1. Odbor i Povjerenstvo rade na sjednicama.
2. Sjednice Odbora i Povjerenstva održavaju se u sjedištu Škole.
3. Sjednice Odbora i Povjerenstva održavaju se prema godišnjem planu i programu rada, prema potrebi ili prema zaprimljenim zahtjevima i prigovorima.

**Članak 5.**

Sjednice Odbora priprema ravnatelj Škole, a sjednice Povjerenstva predsjednik Povjerenstva (u daljem tekstu: predsjedavatelj). Kod pripreme sjednica predsjedavatelj može zatražiti pomoć od osoba koje obavljaju poslove u svezi s rješavanjem pitanja na sjednici.

**Članak 6.**

1. Dnevni red sjednice predlaže predsjedavatelj.
2. Kod dnevnog reda predsjedavatelj je dužan voditi računa da predmeti koji se trebaju raspraviti na sjednici, budu pripremljeni tako da se članovi Odbora i Povjerenstva mogu upoznati s predmetom i o njemu odlučiti na istoj sjednici.

# Članak 7.

(1) Sjednicu saziva predsjedavatelj Odbora odnosno Povjerenstva.

(2) Prijedlog za sazivanje sjednice može dati svaki član Odbora odnosno Povjerenstva.

**Članak 8.**

O održavanju sjednice predsjedavatelj izvješćuje članove Odbora, odnosno Povjerenstva usmeno, putem e-maila ili putem drugih načina elektroničke komunikacije.

* 1. **Tijek sjednice**

**Članak 9.**

Sjednici predsjedava predsjedavatelj Odbora odnosno Povjerenstva.

**Članak 10.**

Ako je na sjednici prisutan potreban broj članova Odbora ili Povjerenstva, predsjedavatelj započinje sjednicu.

**Članak 11.**

1. Dnevni red sjednice utvrđuju članovi Odbora ili Povjerenstva prema prijedlogu dnevnog reda ili nakon rasprave o prijedlogu dnevnog reda.
2. Predsjedavatelj proglašava utvrđeni dnevni red.
3. Utvrđeni dnevni red ne može se tijekom sjednice mijenjati.

**Članak 12.**

Nakon utvrđenog dnevnog reda prelazi se na raspravu i zaključivanje o predmetima dnevnog reda.

**Članak 13.**

Članovi Odbora ili Povjerenstva mogu sudjelovati u raspravi prema redoslijedu kojim su se prijavili i uz dopuštenje predsjedavatelja.

**Članak 14.**

1. Član je obvezan pridržavati se predmeta rasprave prema utvrđenom dnevnom redu.
2. Član je dužan dužan govoriti kratko i jasno i iznositi prijedloge za rješavanje predmeta o kojima se raspravlja.

**Članak 15.**

1. Rasprava o pojedinoj točki dnevnog reda traje sve dok članovi ne završe svoja izlaganja.
2. Kada članovi završe s izlaganjima, predsjedavatelj zaključuje raspravu.

**Članak 16.**

1. Sjednica Odbora odnosno Povjerenstva odložit će se kada nastupe okolnosti koje onemogućuju redovno održavanje sjednice.
2. Sjednicu odlaže predsjedavatelj.

**Članak 17.**

1. Sjednica se prekida kada se predmet dnevnoga reda ne može učinkovito riješiti.
2. Sjednicu prekida predsjedavatelj.

**Članak 18.**

Kada je sjednica odložena ili prekinuta, predsjedavatelj neposredno izvješćuje članove Odbora ili Povjerenstva o novom vremenu održavanja sjednice.

1. **ODLUČIVANJE**

**Članak 19.**

Nakon završene rasprave o pojedinom predmetu Odbor odnosno Povjerenstvo pristupa odlučivanju.

**Članak 20.**

Prijedlog odluke, zaključka ili rješenja (u daljem tekstu: odluka) oblikuje predsjedavatelj Odbora odnosno predsjedavatelj Povjerenstva.

**Članak 21.**

Članovi Odbora odnosno Povjerenstva glasuju javno tako da se dizanjem ruke izjašnjavaju *za* ili *protiv* prijedloga odluke.

**Članak 22.**

1. Odbor može odlučivati ako je na sjednici nazočna većina članova Odbora.
2. Odluke Odbora su pravovaljane ako za njih glasuje većina ukupnog broja članova Odbora.

**Članak 23.**

1. Povjerenstvo može odlučivati samo u punom sastavu.
2. Povjerenstvo u punom sastavu odlučuje većinom glasova svojih članova.

**Članak 24.**

Rezultate glasovanja Odbora odnosno Povjerenstva utvrđuje predsjedavatelj.

**Članak 25.**

Nakon rasprave i odlučivanja o predmetima dnevnog reda predsjedavatelj zaključuje sjednicu Odbora odnosno Povjerenstva.

1. **ZAPISNIK**

**Članak 26.**

1. O radu sjednice Odbora odnosno Povjerenstva vodi se zapisnik.
2. Zapisnik vodi član Odbora odnosno Povjerenstva kojega na sjednici odredi predsjedavatelj.

**Članak 27.**

1. Zapisnik sadrži:
2. redni broj, mjesto i vrijeme održavanja sjednice, ime i prezime predsjedavatelja i članova
3. predloženi i usvojeni dnevni red
4. tijek rada na sjednici i predmete o kojima se raspravljalo
5. rezultate rješavanja predmeta dnevnoga reda
6. vrijeme zaključivanja, odlaganja ili prekida sjednice.

(2) Ako se zapisnik sastoji od više listova, na svakom listu mora biti potpis predsjedavatelja i zapisničara. Svaki list (stranica) mora biti označen rednim brojem.

**Članak 28.**

1. Odmah nakon izrade zapisnika zapisničar je dužan članovima Odbora odnosno Povjerenstva pročitati sadržaj zapisnika.
2. Svaki član Odbora odnosno Povjerenstva može dati primjedbe na zapisnik.
3. O usvajanju ili odbijanju primjedbi članovi odlučuju glasovanjem.
4. Nakon možebitnog glasovanja o primjedbama na zapisnik pristupa se glasovanju o usvajanju zapisnika.
5. Na glasovanje iz stavaka 3. i 4. ovoga članka primjenjuje se članak 22. stavak 2. i članak 23. stavak 2. ovoga Poslovnika.

**Članak 29.**

Zapisnik potpisuju predsjedavatelj i zapisničar.

**Članak 30.**

Zapisnici Odbora i Povjerenstva kategoriziraju se i čuvaju u skladu s propisima koji se odnose na zaštitu registraturnog i arhivskog gradiva.

1. **PRIJELAZNE I ZAVRŠNE ODREDBE**

**Članak 31.**

Ovaj Poslovnik stupa na snagu danom osmog dana od dana objave na oglasnoj ploči Škole.

KLASA: 602-02/22-08/1

URBROJ: 2123/01-23-04-22-2

Garešnica, 22. ožujka 2022. godine

PREDSJEDNICA ŠKOLSKOG ODBORA

Andreja Klobučar, prof., v.r.

Ovaj Poslovnik objavljen je na oglasnoj ploči Škole dana 23. ožujka 2022. godine., a stupio je na snagu 31. ožujka 2022. godine.

RAVNATELJ

Robert Kelečić, dipl. oec., v.r.